ಕೆಲಸ ನಿಲ್ಲಿಸಿದ ಹಬಲ್ ಸ್ಪೇಸ್ ಟೆಲಿಸ್ಕೋಪ್! masthmagaa.com: ಬಾಹ್ಯಾಕಾಶದಲ್ಲಿ ಭೂಮಿಯ ಕಣ್ಣಿನ ರೀತಿಕೆಲಸ ಮಾಡ್ತಿದ್ದ ಹಬಲ್ ಸ್ಪೇಸ್ ಟೆಲಿಸ್ಕೋಪ್ ಕೆಲಸ ಮಾಡೋದು ನಿಲ್ಲಿಸಿದೆ. 1980ರ ದಶಕದ ಒಂದು ಕಂಪ್ಯೂಟರ್ ಇದ್ರಲ್ಲಿದ್ದು, ಅದ್ರ ಮೆಮೋರಿ ಬೋರ್ಡ್ನಲ್ಲೇನೋ ಪ್ರಾಬ್ಲಂ ಆಗಿದೆ. 2009ರಲ್ಲಿ ಕೊನೆಯ ಬಾರಿಗೆ ಈ ಕಂಪ್ಯೂಟರ್ನಲ್ಲಿ ಕೆಲವೊಂದು ಬದಲಾವಣೆಗಳನ್ನು ಮಾಡಲಾಗಿತ್ತು. ಆದ್ರೀಗ ಕಂಪ್ಯೂಟರ್ ಹಾಳಾಗಿರೋದ್ರಿಂದ ಫೋಟೋ ತೆಗೆಯೋದನ್ನೇ ನಿಲ್ಲಿಸಿದೆ ಈ ಟೆಲಿಸ್ಕೋಪ್. ಭಾನುವಾರ ಸಂಜೆ 4 ಗಂಟೆಗೆ ಕೆಲಸ ಮಾಡೋದನ್ನು ನಿಲ್ಲಿಸಿದ್ದು, ಅದನ್ನು ರೀಸ್ಟಾರ್ಟ್ ಮಾಡೋಕೆ ಪ್ರಯತ್ನಿಸಿದ್ರೂ ಸಾಧ್ಯವಾಗಿಲ್ಲ ಅಂತ ನಾಸಾ ತಿಳಿಸಿದೆ. ಅಂದಹಾಗೆ ಇದನ್ನು 1990ರಲ್ಲಿ ಬಾಹ್ಯಾಕಾಶಕ್ಕೆ ಕಳುಹಿಸಲಾಗಿತ್ತು. ನಾಸಾ ಮತ್ತು ಯೂರೋಪಿಯನ್ ಸ್ಪೇಸ್ ಏಜೆನ್ಸಿಗಳು ಸೇರಿಕೊಂಡು ಇದನ್ನು ಅಭಿವೃದ್ಧಿಪಡಿಸಿದ್ವು. ಸ್ಕೂಲ್ ಬಸ್ ಸೈಜ್ನಲ್ಲಿರೋ ಈ ಟೆಲಿಸ್ಕೋಪ್, ಭೂಮಿಯಿಂದ 550 ಕಿಲೋಮೀಟರ್ ಎತ್ತರದಲ್ಲಿದೆ. ಇದು 30 ವರ್ಷಗಳ ಕಾಲ ಬಾಹ್ಯಾಕಾಶದಲ್ಲಿದ್ದುಕೊಂಡು ಹಲವು ಮಹತ್ವದ ಸಂಶೋಧನೆಗಳಿಗೆ ಸಹಕಾರಿಯಾಗಿತ್ತು. ಅಂದಹಾಗೆ ಈ ವರ್ಷಾಂತ್ಯದಲ್ಲಿ ನಾಸಾ ದಿ ಜೇಮ್ಸ್ ವೆಬ್ ಸ್ಪೇಸ್ ಅನ್ನೋ ಹೆಸರಿನ ಮತ್ತೊಂದು ಸ್ಪೇಸ್ ಟೆಲಿಸ್ಕೋಪ್ನ್ನು ಕಳುಹಿಸಲು ಸಿದ್ಧತೆ ನಡೆಸುತ್ತಿದೆ. ಈ ಟೆಲಿಸ್ಕೋಪ್ನ ಮಿರರ್ 21 ಅಡಿ 4 ಇಂಚ್ ಇದ್ದು, ಬಾಹ್ಯಾಕಾಶದಲ್ಲಿ ತನ್ನಿಂತಾನೆ ಬಿಚ್ಚಿಕೊಳ್ಳುವ ಮತ್ತು ಮುಚ್ಚಿಕೊಳ್ಳುವ ರೀತಿ ವ್ಯವಸ್ಥೆ ಮಾಡಲಾಗಿದೆ. 73 ಸಾವಿರ ಕೋಟಿ ರೂಪಾಯಿ ವೆಚ್ಚದ ಯೋಜನೆ ಇದಾಗಿದೆ. masthmagaa.com